Document ID: 22000A1116(01)

Reference:
EUR-Lex - 22000A1116(01) - MT
Avviż Legali Importanti
|
22000A1116(01)
Official Journal L 289 , 16/11/2000 P. 0031 - 0037
Il-konvenzjoni dwar il-ħarsien tax-xmara RenuIL-GVERNIJIET TA'R-REPUBBLIKA FEDERALI TAL-ĠERMANJA,IR-REPUBBLIKA FRANĊIŻA,IL-GRAN DUKAT TAL-LUSSEMBURGU,IR-RENJU TA' L-OLANDA,IL-KONFEDERAZZJONI SVIZZERA,u L-KOMUNITÀ' EWROPEA,XEWQANA li jaħdmu lejn l-iżvilupp sostenibbli ta' l-ekosistema tax-Xmara Renu fuq il-bażi ta' metodu komprensiv, li jqis ir-rikkezza naturali tax-xmara, ix-xtut u ż-żoni alluvjali tagħha,XEWQANA li jżidu l-koperazzjoni tagħhom fir-rigward ta' konservazzjoni u titjib ta' l-eksistema tax-xmara Renu,Waqt li jirreferu għall-Konvenzjoni ta' l-17 ta' Marzu 1992 dwar il-ħarsien u l-użu ta' kanali ta' l-ilma u għadajjar internazzjonali u l-Konvenzjoni tat-22 ta' Settembru 1992 dwar il-ħarsien ta' l-ambjent marittimu ta' l-Atlantiku tal-Grigal,Wara li kkunsidraw ix-xogħol imwettaq taħt il-Ftehim tad-29 ta' April 1963 fir-rigward tal-Kummissjoni Internazzjonali għall-ħarsien tax-xmara Renu kontra t-Tniġġis u l-Ftehim Addizzjonali tat-3 ta' Diċembru 1976,Wara li kkunsidraw li jridu jsiru sforzi sabiex jiżdied it-titjib miksub fil-kwalità ta' l-ilma taħt il-Konvenzjoni tat-3 ta' Diċembru 1976 għall-ħarsien tar-Renu kontra tniġġis kimiku u taħt il-Programm t'azzjoni tar-Renu tat-30 ta' Settembru 1987,Waqt li huma konsapevoli li r-ristawrar tar-Renu huwa meħtieġ ukoll sabiex tiġi konservata u mtejba l-ekosistema tal-Baħar tat-Tramuntana,Konsapevoli mill-importanza tax-xmara Renu bħala kanal ta' l-ilma Ewropew u mid-diversi użi tagħha,FTIEHMU kif ġej:Artikolu 1DefinizzjonijietGħall-iskopijiet ta' din il-Konvenzjoni:(a) "Ix-xmara Renu" tfisser ir-Renu mill-fetħa ta' l-Għadira Untersee u, fl-Olanda, il-fergħat Bovenrijn, Bijlands Kanaal, Pannerdensch Kanaal, IJssel, Nederrijn, Lek, Waal, Boven-Merwede, Beneden-Merwede, Noord, Oude Maas, Nieuwe Maas u Scheur u l-Nieuwe Waterweg sal-linja bażi kif speċifikata fl-Artikolu 5 in konnessjoni ma' l-Artikolu 11 tal-Konvenzjoni tal-Ġnus Magħquda dwar il-Liġi tal-Baħar, il-Ketelmeer u l-IJsselmeer;(b) "Kummissjoni tfisser" il-Kummissjoni Internazzjonali għall-Ħarsien tar-Renu (ICPR).Artikolu 2KompetenzaDin il-Konvenzjoni tapplika għal:(a) ix-xmara Renu;(b) l-ilma ta' taħt l-art konness mar-Renu;(ċ) l-ekosistemi akwatiċi u terrestri li jkollhom interazzjoni jew li jista' jkollhom interazzjoni mar -Renu;(d) iż-żona mnejn jaqa' l-ilma ġo r-Renu, sa fejn it-tniġġis ta' din iż-żona minn sustanzi tossiċi jaffettwa r-Renu negattivament;(e) iż-żona mnejn jaqa' l-ilma ġo r-Renu, sa fejn din tkun ta' importanza għall-prevenzjoni ta' l-għargħar u għall-protezzjoni matul ir-Renu.Artikolu 3GħanijietIl-Partiiet Kontraenti għandhom isegwu l-għanijiet li ġejjin permezz ta' din il-Konvenzjoni:1. żvilupp sostenibbli ta' l-ekosistema tar-Renu, b' mod partikolari permezz ta':(a) il-manutenzjoni u t-titjib tal-kwalità ta' l-ilmijiet tar-Renu, inkluża l-kwalità ta' materja sospiża, sedimenti u ilma ta' taħt l-art, partiklarment permezz ta'- prevenzjoni, tnaqqis u eliminazzjoni kemm jista' jkun tat-tniġġis ikkawżat minn sustanzi tossiċi u minn nutrijenti, minn point sources (eż. l-industriji u muniċipalitajiet) u diffuse sources (eż. agrikoltura u traffiku), inkluż dak mill-ilma ta' taħt l-art-u tniġġis mit-trasport bil-baħar,- billi tiġi garantita u mtejja s-sigurta' ta' installazzjonijiet u billi jiġu evitati inċidenti u disgrazzji;(b) ħarsien tal-popolazzjonijiet ta' organismi u tad-diversità ta' l-ispeċi u t-tnaqqis ta' kontaminazzjoni minn sustanzi tossiċi f'organismi;(ċ) manutenzjoni, titjib u ristawrar tal-funzjoni naturali ta' l-ilmijiet, waqt li jiġi żgurat li l-amministrazzjoni taċ-ċirkolazzjoni tieħu in konsiderazzjoni ċ-ċirkolazzjoni naturali ta' materja solida u tippromwovi interazzjonijiet bejn ix-xmara, l-ilma ta' taħt l-art u żoni alluvjali; konservazzjoni, ħarsien u riattivazzjoni ta' żoni alluvjali bħala pjanuri naturali ta' l-għargħar;(d) konservazzjoni, titjib u ristawrar tal-biċċa l-kbira tal-ħabitats naturali għal fawna u flora selvaġġa fl-ilma, fuq il-qiegħ tax-xmara u xtut u f'żoni maġenbhom, u titjib tal-kondizzjonijiet ta' għixien għall-ħut u l-irristawrar tal-migrazzjoni ħielsa tagħhom;(e) tmexxija ambjentali soda u razzjonali tar-risorsi ta' l-ilma;(f) għandhom jiġu kunsidrati ħtiġijiet ekoloġiċi meta jkunu qegħdin jiġu implimentati miżuri tekniċi għall-iżvilupp tal-kanal ta' l-ilma, eż. għall-protezzjoni ta' pavimenti, trasport bil-baħar, jew l-użu ta' enerġija idroelettrika;2. Il-produzzjoni ta' ilma tajjeb għax-xorb mill-ilmijiet tar-Renu;3. titjib tal-kwalità tas-sediment sabiex il-materjal imħammel ikun jista' jiġi depożitat jew mifrux mingħajr ma jaffettwa l-ambjent b'mod negattiv;4. prevenzjoni u ħarsien ġenerali mill-għargħar, wara li jiġu kunsidrati ħtiġijiet ekoloġiċi;5. sabiex tiġi assistita r-ristawrazzjoni tal-Baħar tat-Tramuntana, flimkien ma' l-azzjonijiet l-oħra meħuda għall-ħarsien tiegħu.Artikolu 4PrinċipjiGħal dan il-għan, il-Partijiet Kontraenti għandhom jiġu gwidati mill-prinċipji li ġejjin:(a) prinċipju prekawzjonarju;(b) ġrinċipju ta' azzjoni priventiva;(ċ) prinċipju ta' rettifikazzjoni, bħala prijorita' fis-sors;(d) il-prinċipju li min iniġġes iħallas;(e) il-prinċipju li ma tiżdiedx il-ħsara;(f) il-prinċipju ta' kumpens f'każ ta' miżuri tekniċi maġġuri;(g) il-prinċipju ta' żvilupp sostenibbli;(h) l-applikazzjoni u l-iżvilupp tal-prattika l-iktar avvanzata li hija l-aħjar għall-ambjent;(i) il-prinċipju li ma jiġix trasferit tniġġis ambjentali minn ambjent wieħed għall-ieħor.Artikolu 5Impenji tal-Partiiet KontraentiLi jiksbu l-għanijiet stabiliti fl-Artikolu 3, fl-ambitu tal-prinċipji stipulati fl-Artikolu 4, il-Partijiet Kontraenti jimpenjaw ruħhom:1. li jtejbu l-koperazzjoni tagħhom u li jinfurmaw lil-xulxin, partikolarment fir-rigward ta' azzjonijiet meħuda fit-territorju tagħom sabiex jiġi mħares ir-Renu;2. li jimplimentaw fit-territorju tagħhom il-programmi internazzjonali ta' kejl u l-istudji ta' l-ekosistema tar-Renu miftiehma mill-Kummissjoni, u li jinfurmaw lill-Kummissjoni dwar ir -riżultati;3. li jagħmlu analiżi bil-għan li jiġu identifikati l-kawżi u l-partijiet responsabbli għat-tniġġis;4. li jinbdew l-azzjonijiet awtonomi li huma jqisu li huma meħtieġa fit-territorju tagħhom, u f'kull każ sabiex jiġi żgurat li(a) ir-rimi ta' ilma maħmuġ li aktarx jista' jaffettwa l-kwalità ta' l-ilma huwa soġġett għal awtorizzazzjoni minn qabel jew għal regoli ġenerali li jistipulaw limiti ta' emissjoni;(b) r-rimi ta' sustanzi perikolużi jiġi mnaqqas bil-mod bil-għan li jiġi eliminat kompletament;(ċ) jiġi sorvelljat il-ħarsien ta' l-awtorizzazzjonijiet u tar-regoli ġenerali, kif ukoll ir-rimi;(d) l-awtorizzazzjonijiet u r-regoli ġenerali jiġu eżaminati perjodikament u aġġustati kull fejn titjib sostanzjali fl-iktar teknoloġija avvanzata jippermetti li jsir dan, jew fejn din il-ħtieġa tinħoloq mill-istat tal-medju li jkun qiegħed jirċievi;(e) ir-riskju ta' tniġġis minn inċidenti u diżgrazzji jiġi mnaqqas kemm jista' jkun minn regolamenti, u l-miżuri meħtieġa jittieħdu f'każ ta' emerġenza;(f) miżuri tekniċi li aktarx jista' jkollhom effett serju fuq l-ekosistema jiġu soġġetti għal awtorizzazzjoni minn qabel, flimkien mal-kondizzjonijiet meħtieġa, jew għal regolamenti ġenerali;5. li jagħtu bidu għall-azzjonijiet meħtieġa fit-territorju tagħhom sabiex jiġu implimentati deċiżjonijiet meħudu mill-Kummissjoni skond l-Artikolu 11;6. fil-każ ta' inċidenti jew diżgrazzji li jistgħu jheddu l-kwalità ta' l-ilma tar-Renu jew fil-każ ta' għargħar iminenti, jinfurmaw immedjatament lill-Kummissjoni u lill-Partijiet Kontraenti li aktarx jistgħu jiġu affettwati, b'mod konformi mal-pjanijiet ta' twissja u avviż kordinati mill-Kummissjoni.Artikolu 6Kummissjoni1. Sabiex jimplimentaw din il-Konvenzjoni, il-Partijiet Kontraenti għandhom isegwu l-koperazzjoni tagħhom fi ħdan il-Kummisjoni.2. Il-Kummissjoni għandu jkollha personalità ġuridika. Fit-territorju tal-Partijiet Kontraenti hija għandha, b'mod partikolari, tgawdi minn kapaċità legali mogħtija mil-liġi domestika lil persuni legali. Hija għandha tiġi rappreżentata mill-President tagħha.3. Kwistjonijiet ta' leġislazzjoni ta' xogħol u kwistjonijiet soċjali għandhom jiġu regolati mil-liġi tal-pajjiż fejn il-Kummissjoni għandha s-sede tagħha.Artikolu 7Organizzazzjoni tal-Kummissjoni1. Il-Kummissjoni għandha tikkonsisti fid-delegazzjonijiet tal-Partijiet Kontraenti. Kull Parti Kontraenti għandha tappunta d-delegati tagħha, li wieħed minnhom għandu jkun il-kap tad-delegazzjoni.2. Id-delegazzjonijiet jistgħu jimpjegaw is-servizz ta' esperti.3. Il-Kummissjoni għandha tkun preseduta għal tliet snin minn kull delegazzjoni tal-Parti Kontraenti li jkun ikun imissha skond l-ordni li tinsab fil-preambolu. Id-delegazzjoni li tippresjedi l-Kummissjoni għandha tappunta l-President. Il-President m' għandux jaġixxi bħala l-persuna magħżula biex jitkellem f' isem id-delegazzjoni tagħha.Jekk xi parti kontraenti tirrinunzja d-dritt tagħha li tippresjedi l-Kummissjoni, il-Parti Kontraenti li jkun imiss għandha tieħu is-Sede.4. Il-Kummissjoni għandha tabbozza r-regoli ta' proċedura u r-regolamenti finanzjarji.5. Il-Kummissjoni għandha tiddeċiedi fir-rigward ta' kwistjonijiet ta' organizzazzjoni internazzjonali, l-istruttura ta' ħidma li hija tqis bħala meħtieġa u l-estimi annwali ta' ħidma.Artikolu 8Doveri tal-Kummissjoni1. Sabiex tikseb l-għanijiet stipulati fl-Artikolu 3 il-Kummissjoni għandha twettaq id-dmirijiet li ġejjin:(a) li tipprepara programmi u studji internazzjonali ta' kejl ta' l-ekosistema tax-xmara Renu u li tagħmel użu mir-risultati tagħhom, b' koperazzjoni ma' istituzjonijiet xjentifiċi jekk dan ikun meħtieġ;(b) li tagħmel proposti għal miżuri individwali u għal programmi ta' miżuri, inklużi l-istrumenti ekonomiċi fejn dan ikun xieraq u wara li jiġu kunsidrati l-ispejjeż mistennija;(ċ) li tikkooordina l-pjanijiet ta' twissija u ta' avviż ta' l-Istati Kontraenti għar-Renu;(d) li tiġi evalwata l-effettività ta' l-azzjonijiet deċiżi, speċjalment fuq il-bażi tar-rapporti tal-Partijiet Kontraenti u tar-riżultati tal-programmi u studji ta' kejl ta' l-ekosistema tar-Renu;(e) li twettaq kull dmirijiet oħra fdati lilha mill-Partijiet Kontraenti.2. Għal dawn il-finijiet, il-Kummissjoni għandha tieħu deċiżjonijiet b'mod konformi ma' l-Artikoli 10 u 11.3. Il-Kummissjoni għandha tissottometti rapport ta' attività annwali lill-Partijiet Kontraenti.4. Il-Kummissjoni għandha tinforma lill-pubbliku dwar l-istat tar-Renu u r-riżultati ta' xogħolha. Hija tista' tabbozza u tippubblika rapPorti.Artikolu 9Sessjonijiet plenarji tal-Kummissjoni1. Fuq stedina tal-President, il-Kummissjoni għandha tiltaqa' għal sessjoni plenarja waħda fis-sena.2. Sessjonijiet plenarji straodinarji jistgħu jiġu msejjħa mill-President, fuq inizzjattiva tiegħu jew fuq talba ta' mill-inqas żewġ delegazzjonijiet.3. Il-President għandu jipproponi l-aġenda. Kull delegazzjoni għandu jkollha d-dritt li jkollha l-punti li hija tixtieq li jiġu diskussi inklużi fuq l-aġenda.Artikolu 10Teħid ta' deċiżjonijiet mill-Kummissjoni1. Id-deċiżjonijiet tal-Kummissjoni għandhom jittieħdu unanimament.2. Kull delegazzjoni għandu jkollha vot wieħed.3. Jekk miżuri li jridu jiġu mwettqa mill-Partijiet Kontraenti b'mod konformi ma' l-Artikolu 8(1)(b) jaqgħu taħt il-kompetenza tal-Komunità Ewropea, din ta' l-aħħar għandha tivvota skond in-numru ta' voti ta' l-Istati Membri li jikkorrispondi man-numru ta' l-Istati Membri tagħha li huma Partijiet Kontraenti ta' din il-Konvenzjoni, minkejja l-paragrafu 2 li hawn fuq. Il-Komunità Ewropea m' għandhiex tivvota f'każijiet fejn jivvotaw l-Istati Membri tagħha, u Viċi-versa.4. L-astensjoni ta' delegazzjoni waħda biss m' għandhiex tikkostitwixxi impediment għall-unanimità. Dan m' għandux japplika għad-delegazzjoni tal-Komunità' Ewropea. In-nuqqas ta' delegazzjoni għandu jiġi meqjus bħala astensjoni.5. Ir-regoli ta' proċedura jistgħu jipprovdu għal proċedura bil-miktub.Artikolu 11Implementazzjoni tad-Deċiżjonijiet tal-Kummissjoni1. Il-Kummissjoni għandha tikkomunika lill-Partijiet Kontraenti, fil-forma ta' rakkomandazzjonijiet, id-deċiżjonijiet tagħha dwar il-miżuri msemmija fl-Artikolu 8(1)(b), li għandhom jiġu implimentati b'mod konformi mal-liġi nazzjonali tal-Partijiet Kontraenti.2. Il-Kummissjoni tista' tistipula li dawn id-deċiżjonijiet:(a) għandhom jiġu applikati mill-Partijiet Kontraenti fuq il-bażi ta' skeda;(b) għandhom jiġu implimentati b'mod koordinat.3. Il-Partijiet Kontraenti għandhom jirrapportaw regolarment lill-Kummissjoni fir-rigward ta':(a) il-miżuri leġislattivi, regolatorji u oħrajn li huma jkunu ħadu bil-għan li jiġu implimentati d-disposizzjoniijiet ta' din il-Konvenzjoni u fuq il-bażi tad-deċiżjonijiet tal-Kummissjoni;(b) ir-riżultati tal-miżuri implimentati b'mod konformi mas-subparagrafu (a);(ċ) problemi li jinqalgħu fl-implimentazzjoni tal-miżuri msemmija fis-subparagrafu (a).4. Jekk Parti Kontraenti ma tkunx tista' timplimenta d-deċiżjonijiet tal-Kummissjoni, totalment jew parzjalment, hija għandha tirrapporta dan fi żmien limitu ta' żmien speċifiku iffissat mill-Kummissjoni skond il-merti partikolari ta' kull każ, u għandha tagħti r-raġunijiet tagħha. Kull delegazzjoni tista' tissottometti talba għal konsultazzjoni, fir-rigward ta' liema trid tingħata risposta fi żmien xahrejn.Fuq il-bażi ta' rapporti mill-Partijiet Kontraenti jew ta' konsultazzjonijiet, il-Kummissjoni tista' tiddeċiedi li għandhom jittieħdu miżuri sabiex jassistu l-implimentazzjoni tad-deċiżjonijiet.5. Il-Kummissjoni għandha żżomm lista tad-deċiżjonijiet tagħha indirizzati lill-Partijiet Kontraenti. Il-Partijiet Kontraenti għandhom kull sena jżidu mal-lista aġġornamenti dwar il-progress li jkun sar fl-implimentazzjoni tad-deċiżjonijiet tal-Kummissjoni, sa l-iktar tard xagħrejn qabel is-sessjoni plenarja tal-Kummissjoni.Artikolu 12Segretarjat tal-Kummissjoni1. Il-Kummissjoni għandu jkollha sekretarjat permanenti, li għandu jwettaq id-doveri fdati lilu mill-Kummissjoni u għandu jaqa' taħt id-direzzjoni ta' segretarju eżekuttiv.2. Il-Partijiet Kontraenti għandhom jiddeċiedu dwar il-kwartjieri ġenerali tas-segretarjat.3. Il-Kummissjoni għandha taħtar segretarju eżekuttiv.Artikolu 13Distribuzzjoni ta' l-ispejjeż1. Kull Parti Kontraenti għandha terfa' l-ispejjeż tar-rappresentazzjoni tagħha fil-Kummissjoni u fl-istruttura operattiva tagħha, u kull Stat Kontraenti għandhu jerfa' l-ispejjeż ta' l-istudji u ta' l-azzjonijiet li huwa jwettaq fit-territorju tiegħu stess.2. Id-distribuzzjoni ta' l-ispejjeż li għandhom x'jaqsmu ma' l-estimi ta' ħidma annwali bejn il-Partijiet Kontraenti għandhom jiġu stipulati fir-regoli ta' proċedura u fir-regolamenti finanzjarji tal-Kummissjoni.Artikolu 14Koperazzjoni ma' l-Istati l-oħra, organizazzjonijiet oħrajn u esperti esterni.1. Il-Kummissjoni għandha tikkoopera ma organizzazzjonijiet intergovermentali oħrajn u tista' tindirizza rakkomandazzjonijiet lilhom.2. Il-Kummissjoni tista' tirrikonoxxi bħala osservanti:(a) Stati li għandhom interess fix-xogħol tal-Kummissjoni;(b) organizzazzjonijiet intergovernamentali li x-xogħol tagħhom huwa relatat mal-Konvenzjoni;(ċ) organizzazzjonijiet non-governamentali, sa fejn l-isfera ta' interess jew l-attivitajiet tagħhom huma relevanti.3. Il-Kummissjoni għandha tpartat informazzjoni ma' organizzazzjonijiet non-govermentali sa fejn l-isfera ta' interess jew l-attivitajiet tagħhom ikunu relevanti. Il-Kummissjoni għandha b' mod partikolari tikkonsulta lil dawn l-organizzazzjonijiet qabel ma tiddiskuti deċiżjonijiet li aktarx jista' jkollhom impatt importanti fuqhom, u għandha tinfurmahom malli jittieħdu dawn id-deċiżjonijiet.4. L-Osservaturi jistgħu jagħtu lill-Kummissjoni kull informazzjoni jew rapporti li huma relevanti għall-għanijiet tal-Konvenzjoni. Jistgħu jiġu mistiedna biex jipparteċipaw f'laqgħat tal-Kummissjoni mingħajr ma jkollhom dritt ta' vot.5. Il-Kummissjoni tista' tiddeċiedi li tikkonsulta speċjalisti li jirrapreżentaw l-organizazzjonijiet rikonoxxuti non-governmentali jew esperti oħrajn u tistedinhom għal-laqgħat tagħha.6. Il-kondizzjonijiet għal koperazzjoni u dawk għal eliġibiltà u parteċipazzjoni għandhom jiġu stipulati fir-regoli ta' proċedura u regolamenti finanzjarji.Artikolu 15Lingwi ta' ħidmaIl-lingwi ta' ħidma tal-Kummissjoni għandhom ikunu l-Ġermaniż, il-Franċiż u l-Olandiż. Għandhom jiġu stipulati arranġamenti dettaljati fir-regoli ta' proċedura u fir-regolamenti finanzjarji.Artikolu 16Soluzzjoni ta' tilwim1. Jekk tinqala' tilwima bejn Partijiet Kontraenti fir-rigward ta' l-interpretazzjoni jew l-applikazzjoni ta' din il-Konvenzjoni, il-Partijiet konċernati għandhom ifittxu soluzzjoni permezz ta' negozjati jew kull forma ta' soluzzjoni ta' tilwim aċċettabbli għalihom.2. Jekk ma tistax tinsab soluzzjoni għat-tilwima b'dan il-mod, din għandha, sakemm il-Partijiet li jkunu involuti fi-tilwima ma jiddeċidux mod ieħor, tiġi sottomessa, fuq talba ta' waħda minnhom, għal arbitraġġ b'mod konformi mad-disposizzjoniijiet ta' l-Anness ta' din il-Konvenzjoni, li għandu jifforma parti integrali minnha.Artikolu 17Dħul fis-seħħKull Parti Kontraenti għandha tinnotifika lill-Gvern tal-Konfederazzjoni Svizzera la darba tkun lestiet il-proċeduri meħtieġa biex iddaħħal din il-Konvenzjoni fis-seħħ. Il-Gvern tal-Konfederazzjoni Svizzera għandu jikkonferma li jkun irċieva n-notifikazzjonijiet u għandu jinforma wkoll lill-Partijiet Kontraenti l-oħrajn. Il-Konvenzjoni għandha tidħol fis-seħħ fl-ewwel jum tat-tieni xahar wara li tasal l-aħħar notifika.Artikolu 18Irtirar1. Tliet snin wara d-dħul fis-seħħ, kull waħda mill-Partijiet Kontraenti tista' f'kull ħin tirtira minn diin il-Konvenzjoni permezz ta' dikjarazzjoni bil-miktub lill-Gvern tal-Konfederazzjoni Svizzera.2. L-irtirar mill-Konvenzjoni għandu jieħu effett biss fit-tmiem tas-sena ta' wara.Artikolu 19Tneħħija u kontinwazzjoni ta' l-applikazzjoni tal-liġi preżenti.1. Mad-dħul fis-seħħ ta' din il-Konvenzjoni u minkejja l-paragrafi 2 u 3 ta' dan l-Artikolu, dan li ġej għandu jiġi mħassar:(a) Ftehim tad-29 ta' April 1963 dwar il-Kummissjoni Internazzjonali għall-Ħarsien tax-xmara Renu kontra t-Tniġġis,(b) Ftehim Addizzjonali tat-3 ta' Diċembru 1976 għall-Ftehim tad-29 ta' April 1963 dwar il-Kummissjoni Internazzjonali għall-Ħarsien tax-xmara Renu kontra t-Tniġġis,(ċ) Konvenzjoni tat-3 ta' Diċembru 1976 għall-ħarsien tax-xmara Renu kontra tniġġis kimiku.2. Deċiżjonijiet, rakkomandazzjonijiet, limiti ta' valuri u kull ftehim ieħor addottat fuq il-bażi tal-Ftehim tad-29 ta' April 1963 li jirrigwarda l-Kummissjoni Internazzjonali għall-Ħarsien tax-xmara Renu kontra t-Tniġġis, il-Ftehim Addizzjonali tat-3 ta' Diċembru 1976 u l-Konvenzjoni tat-3 ta' Diċembru 1976 għall-ħarsien tax-xmara Renu kontra tniġġis kimiku, għandhom jibqgħu applikabbli mingħajr ebda bidla fin-natura legali tagħhom, sakemm il-Kummissjoni ma tħassarhomx espliċitament.3. Id-distribuzzjoni ta' spejjeż li għandhom x' jaqsmu ma l-estimi ta' ħidma annwali definiti fl-Artikolu 12 tal-Ftehim tad-29 ta' April 1963 fir-rigward tal-Kummissjoni Internazzjonali għall-Ħarsien tax-xmara Renu kontra t-Tniġġis, kif emendat mill-Ftehim Addizzjonali tat-3 ta' Diċembru 1976 għandhom jibqgħu fis-seħħ sakemm il-Kummissjoni tkun stabbiliet distribuzzjoni fir-regoli ta' proċedura u fir-regolamenti finanzjarji tagħha.Artikolu 20Oriġinal u depożituDin il-Konvenzjoni, miktuba bil-lingwa Olandiża, Franċiża u Ġermaniża, li kull wieħed minn dawn it-tliet testi huwa awtentiku indaqs, hija depositata mal-Gvern tal-Konfederazzjoni Svizzera, li għandu jittrasmetti kopja ċertifikata lil kull waħda mill-Partijiet Kontraenti.Magħmul f'Berne, fit-12 ta' April 1999.ir-Repubblika Federali tal-Ġermanja,ir-Renju ta' l-Olanda,ir-Repubblika Franċiża,il-Konfederazzjoni Svizzera:Il-Gran Dukat tal-Lussemburgu,Għall-Komunità Ewropea:--------------------------------------------------L-ANNESSARBITRAĠĠ1. Sakemm il-partijiet f'tilwima ma jiddeċidux mo ieħor, il-proċedura ta' arbitraġġ għandha titmexxa b'mod konformi mad-disposizzjoniijiet ta' dan l-Anness.2. It-tribunal arbitrali għandu jikkonsisti fi tliet membri. L-attur u l-konvenut għandhom jappuntaw arbitru kull wieħed; iż-żewġ arbitri appuntati b'dan il-mod għandhom b'kunsens komuni jinnomimaw terz li ghaħndu jippresjedi t-tribunal.Jekk is-sede tat-tribunal arbitrali ma tkunx ġiet appuntata fi żmien xahrejn mill-ħatra tat-tieni arbitru, il-President tal-Qorti Internazzjonali tal-Ġustizzja għandu jappunta arbitru fi żmien xahrejn oħra fuq talba ta' l-ewwel parti li taġixxi.3. Jekk waħda mill-partijiet fit-tilwima ma tkunx appuntat membru tat-tribunal fi żmien xahrejn ta' meta tirċievi t-talba msemmija fl-Artikolu 16 tal-Konvenzjoni, il-parti l-oħra tista' tissottometti l-kwisjtoni lill-President tal-Qorti Internazzjonali tal-Ġustizzja li għandu jappunta s-sede tat-tribunal arbitrali fi żmien xahrejn oħra. La darba tiġi maħtura, is-sede għandha titlob lill-parti li tkun għadha ma appuntatx arbitru biex tagħmel dan fi żmien xahrejn. Malli jiskadi dan il-limitu ta' żmien huwa jew hija għandha tissottometti l-kwistjoni lill-President tal-Qorti Internazzjonali tal-Ġustizzja li għandha tagħmel din il-ħatra fi żmien xahrejn oħra.4. Jekk, f'wieħed mill-każijiet imsemmijin hawn fuq, il-president tal-Qorti Internazzjonali tal-Ġustizzja ma jitħalliex jaġixxi jew ikun persuna ta' nazzjonalità ta' waħda mill-partijiet fit-tilwima, il-Viċi-President tal-Qorti jew l-iktar membru anzjan tal-Qorti li ma jkunx ġie mwaqqaf milli jaġixxi u li ma jkunx persuna ta' nazzjonalità ta' waħda mill-partijiet fit-tilwima għandu jappunta s-sede tat-tribunal arbitrali jew arbitru.5. Dawn id-disposizzjoniijiet għandhom jgħoddu, mutatis mutandis, għall-mili ta' karigi li jkunu tbattlu.6. It-tribunal aribtrali għandu jiddeċiedi fuq il-bażi tar-regoli tad-dritt internazzjonali u b' mod partikolari fuq il-bażi tad-disposizzjoniijiet ta' din il-Konvenzjoni.7. Fir-rigward ta' kwistjonijiet kemm proċedurali kif ukoll sostantivi, it-tribunal arbitrali għandu jiddeċiedi b'maġġoranza tal-voti tal-membri tiegħu, in-nuqqas jew l-astenzjoni ta' wieħed mill-membri tat-tribunal maħtur mill-partijiet m' għandux iwaqqaf lit-tribunal milli jasal għal deċiżjoni. Fil-każ ta' parità ta' voti, il-President għandu jkollu l-vot deċiżiv. Id-deċiżjonijiet tat-tribunal għandhom jorbtu lill-partijiet. Kull parti għandha issofri l-ispejjeż ta' l-arbitru maħtur minnha u għandha taqsam l –ispejjeż l-oħrajn bin-nofs. Fir-rigward ta' kwistjonijiet oħrajn, it-tribunal arbitrali għandu jistabbilixxi r-regoli ta' proċedura tiegħu stess.8. F'każ ta' tilwima bejn żewġ Partijiet Kontraenti, li waħda minnhom biss tkun Stat Membru tal-Komunità' Ewropea, li hija Parti Kontraenti wkoll, il-parti l-oħra għandha simultanjament tibgħat t-talba tagħha lil-dak l-Istat Membru u lill-Komunità, li għandhom flimkien jinnotifikaw lill-parti fi żmien xahrejn wara li jirċievu t-talba jekk l-Istat Membru, il-Komunità jew l-Istat Membru u l-Komunità flimkien humiex partijiet fit-tilwima. Jekk din in-notifikazzjoni ma tingħatax fi żmien appuntat, kemm l-Istat Membru kif ukoll il-Komunità għandhom jitqiesu li jikkostitwixxu parti waħda fit-tilwima għall-iskopijiet ta' l-applikazzjoni ta' dan l-Anness. L-istess għandu japplika meta l-Istat Membru u l-Komunità ikunu flimkien parti għal tilwima.--------------------------------------------------Protokoll Ta' FiremWaqt li qegħdin jiffirmaw il-Konvenzjoni għall-ħarsien tax-xmara Renu, il-kapijiet ta' delegazzjoni fl-ICPR jaqblu dwar il-punti segwenti.1. Dawn li ġejjin m' humiex affettwati mill-Konvenzjoni:(a) IL-Konvenzjoni tat-3 ta' Diċembru 1976 għall-Ħarsien tax-xmara Renu kontra t-Tniġġis minn Kloridi;(b) l-Iskambju ta' ittri tad-29 ta' April/13 Mejju 1983 dwar il-Konvenzjoni hawn fuq imsemmija, liema skambju daħal fis-seħħ fil-5 ta' Lulju 1985;(ċ) id-Dikjarazzjoni tal-11 ta' Diċembru 1986 tal-kapijiet ta' delegazzjoni tal-Gvernijiet li huma Parti għall-Ftehim tad-29 ta' April 1963 dwar il-Kummissjoni Internazzjonali għall-Ħarsien tax-xmara Renu kontra t-Tniġġis;(d) Il-Protokoll Addizzjonali tal-25 ta' Settembru 1991 dwar il-Konvenzjoni tat-3 ta' Diċembru 1976 għall-Ħarsien tax-xmara Renu kontra t-Tniġġis minn Kloridi;(e) id-Dikjarazzjoni tal-25 ta' Settembru 1991 tal-kapijiet ta' delegazzjoni tal-Gvernijiet li huma Parti għall-Ftehim tad-29 ta' April 1963 dwar il-Kummissjoni Internazzjonali għall-Ħarsien tax-xmara Renu kontra t-Tniġġis.2. "Ta' l-iprem kwalità" u "l-aħjar metodi ta' teknika disponibbli" huma espressjonijiet sinonimi u, bħall-espressjoni "l-aħjar prattika ambjentali", iridu jinftiehmu kif definiti fil-Konvenzjoni tas-17 ta' Marzu 1992 dwar il-ħarsien u l-użu ta' kanali ta' l-ilma li jaqsmu l-fruntieri u għadajjar internazzjonali (L-Annessi I u II) u l-Konvenzjoni tat-22 ta' Settembru 1992 għall-ħarsien ta' l-ambjent marittimu ta' l-Atlantiku tal-Grigal (Appendiċi I).3. Il-Kummissjoni għandha tkompli jkollha s-sede tagħha f'Koblenz.4. F'każijiet ta' soluzzjonijiet għal tilwim bejn Stati Membri tal-Komunità Ewropea li ma jikkonċernaw ebda Stat ieħor, għandu japplika l-Artikolu 219 tat-Trattat li jistabbilixxi l-Komunitajiet Ewropej.Magħmula f'Berne, fit-12 ta' April 1999.ir-Repubblika Federali tal-Ġermanja,ir-Renju ta' l-Olanda,ir-Repubblika Franċiża,il-Konfederazzjoni Svizzera:il-Gran Dukat tal-Lussemburgu,Għall-Komunità Ewropea:--------------------------------------------------

Summary:
Konvenzjoni għall-Protezzjoni tar-Rhine
Konvenzjoni għall-Protezzjoni tar-Rhine
 
SOMMARJU TA’:
Konvenzjoni dwar il-Protezzjoni tar-Rhine — Protokoll tal-Firma
Deċiżjoni 2000/706/KE dwar il-konklużjoni, f’isem il-Komunità, tal-Konvenzjoni għall-Protezzjoni tar-Rhine
X’INHU L-GĦAN TAL-KONVENZJONI U TAD-DEĊIŻJONI?
Il-konvenzjoni hija maħsuba biex tiżgura li l-pajjiżi firmatarji jaħdmu lejn l-iżvilupp sostenibbli tal-ekosistema tar-Rhine fuq il-bażi ta’ approċċ komprensiv li jikkunsidra l-ġid naturali tax-xmara, ix-xtut tagħha u l-pjanuri tal-għargħar. Id-deċiżjoni tikkonkludi l-konvenzjoni f’isem il-Komunità Ewropea (issa l-UE). Il-konvenzjoni tissostitwixxi u tirrevoka:il-Ftehim tal-1963 li jikkonċerna l-Kummissjoni Internazzjonali għall-Protezzjoni tar-Rhine kontra t-Tniġġis,il-Ftehim Addizzjonali tal-1976 għall-Ftehim ta’ April 1963 li jikkonċerna l-Kummissjoni Internazzjonali għall-Protezzjoni tar-Rhine kontra t-Tniġġis, uu l-Konvenzjoni tal-1976 għall-Protezzjoni tar-Rhine kontra t-tniġġis kimiku.
PUNTI EWLENIN
L-għanijiet tal-konvenzjoni huma dawn li ġejjin:l-iżvilupp sostenibbli tal-ekosistema tar-Rhine permezz ta’:iż-żamma u t-titjib tal-kwalità tal-ilmijiet tar-Rhine, u l-funzjoni naturali tagħha;il-protezzjoni tad-diversità tal-ispeċi;it-tnaqqis tal-kontaminazzjoni;il-konservazzjoni u t-titjib tal-ħabitati naturali tal-fauna u l-flora selvaġġi;l-iżgurar tal-ġestjoni ambjentalment soda tar-riżorsi tal-ilma;l-ikkunsidrar tar-rekwiżiti ekoloġiċi waqt l-iżvilupp tal-passaġġ tal-ilma; il-produzzjoni tal-ilma potabbli; it-titjib tal-kwalità tas-sediment; il-protezzjoni mill-għargħar; il-koordinazzjoni ma’ miżuri għall-protezzjoni tal-Baħar tat-Tramuntana.Il-pajjiżi riparjani (il-pajjiżi minn fejn tgħaddi r-Rhine) jintrabtu li:jikkooperaw fit-teħid ta’ azzjonijiet biex jipproteġu r-Rhine; jimplimentaw programmi u studji dwar ix-xmara; jidentifikaw il-kawżi ta’ u l-partijiet responsabbli għat-tniġġis; jiżguraw li miżuri tekniċi li jista’ jkollhom effett serju fuq l-ekosistema, kif ukoll skariki ta’ ilma mormi u sustanzi perikolużi, jiġu suġġetti għall-awtorizzazzjoni minn qabel; inaqqsu r-riskju ta’ inċidenti ambjentali.Il-Kummissjoni Internazzjonali għall-Protezzjoni tar-Rhine (ICPR) hija magħmula minn rappreżentanti tal-istati kontraenti. Hija ppreseduta skont min imissu minn dawn l-istati. Hija tieħu d-deċiżjonijiet unanimi u tikkomunikahom lill-partijiet kontraenti. Il-kompiti tagħha huma li:tipprepara studji u programmi dwar l-ekosistema tar-Rhine; tagħmel proposti għal azzjonijiet; tevalwa l-effikaċja tal-azzjonijiet imwettqa; tikkoordina twissijiet u allerti; tinforma l-pubbiku dwar l-istat tar-Rhine u r-riżultati ta’ xogħolha.Kull sena, l-ICPR tfassal rapport tal-attività u tissottomettiha lill-partijiet kontraenti.
Il-partijiet kontraenti jirrapportaw regolarment lill-ICPR dwar il-miżuri leġiżlattivi, regolatorji u oħrajn li ħadu biex jimplimentaw il-konvenzjoni u r-riżultati ta’ dawk il-miżuri.
Fi Frar 2020, fil-Konferenza Ministerjali f’Amsterdam, l-istati riparjani ltaqgħu biex jagħmlu rendikont tal-implimentazzjoni tal-programm tal-ICPR “Rhine 2020”. Huma adottaw ukoll il-programm il-ġdid “Rhine 2040” għall-perjodu sussegwenti ta’ 20 sena.
DĦUL FIS-SEĦĦ
Il-konvenzjoni daħlet fis-seħħ fl-1 ta’ Jannar 2003.
SFOND
Għal aktar informazzjoni, ara:Valutazzjoni Rhine 2020 — fuljett (ICPR) Il-Ministri jkomplu l-istorja ta’ suċċess u jadottaw il-programm “Rhine 2040” — stqarrija għall-istampa (ICPR)
DOKUMENTI EWLENIN
Il-Konvenzjoni dwar il-Protezzjoni tar-Rhine — Protokoll tal-Firma (ĠU L 289, 16.11.2000, pp. 31-37)
Id-Deċiżjoni tal-Kunsill 2000/706/KE tas-7 ta’ Novembru 2000 li tikkonċerna l-konklużjoni, f’isem il-Komunità, tal-Konvenzjoni dwar il-Protezzjoni tar-Rhine (ĠU L 289, 16.11.2000, p. 30)
DOKUMENTI RELATATI
Id-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji ta’ l-għargħar (ĠU L 288, 6.11.2007, pp. 27-34)
Id-Direttiva 2000/60/KE tal-Parlament Ewropew u tal-Kunsill tas-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, pp. 1-73)
L-emendi suċċessivi għad-Direttiva 2000/60/KE ġew inkorporati fit-test oriġinali. Din il-verżjoni konsolidata għanda valur dokumentarju biss.
l-aħħar aġġornament 29.06.2020